રિયોઃ આર્જેન્ટિનાની પુરુષ હોકી ટીમ ઓલિમ્પિકની ફાઇનલમાં પહોંચી ગઈ છે. આર્જેન્ટિનાના ખેલાડી પિલાટની હેટ્રિકની મદદથી મોટો ઊલટફેર કરતા વર્તમાન ચેમ્પિયન જર્મનીને સેમિફાઇનલ મુકાબલામાં ૫-૨થી હરાવીને બહારનો રસ્તો દેખાડી દીધો છે. ઓલિમ્પિકમાં સતત બે વખતથી ચેમ્પિયન બનતી જર્મનીની ટીમે સમગ્ર મેચમાં ગોલ કરવા માટે તરસી રહી હતી, જ્યારે આર્જેન્ટિનાએ પહેલા હાફમાં જ ત્રણ ગોલ ફટકારી દીધા હતા.